b'\n_START_ARTICLE_\nPolyteisme\n_START_PARAGRAPH_\nPolyteisme betyder flerguderi og betegner religioner med kosmologiske systemer, der omfatter mere end \xc3\xa9n gud. Betegnelsens blev oprindeligt brugt til at skelne monoteisme fra afguderi._NEWLINE_I praksis kan det v\xc3\xa6re vanskeligt helt entydigt, at skelne mellem polyteisme og monoteisme, da man indenfor polyteistiske kulturer ofte finder grupper eller individer, der kun dyrker en gud. Et eksempel er Hinduisme, hvor store grupper fx kun dyrker Vishnu, Shiva eller Kali, og som opfatter sin egen gud, som den eneste sande. Et andet eksempel er kristendommen, som traditionelt regnes for en monoteistisk religion, men ogs\xc3\xa5 har elementer, der kan tolkes som polyteisme; bl.a. treenighedsl\xc3\xa6ren, helgen og engeldyrkelse.'